CELEX: 22007D0147
Language: el
Date: 2007-10-26 00:00:00
Title: Απόφαση της Μεικτής Επιτροπής του ΕΟΧ αριθ. 147/2007, της 26ης Οκτωβρίου 2007 , για τροποποίηση του πρωτοκόλλου 23 της συμφωνίας για τον ΕΟΧ σχετικά με τη συνεργασία μεταξύ των εποπτευουσών αρχών (άρθρο 58)

10.4.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 100/99
            
         
      ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟΧ
   
   αριθ. 147/2007
   της 26ης Οκτωβρίου 2007
   για τροποποίηση του πρωτοκόλλου 23 της συμφωνίας για τον ΕΟΧ σχετικά με τη συνεργασία μεταξύ των εποπτευουσών αρχών (άρθρο 58)
   Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
   Έχοντας υπόψη τη συμφωνία για τον Ευρωπαϊκό Οικονομικό Χώρο, όπως τροποποιήθηκε με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής αποκαλούμενη «συμφωνία», και ιδίως το άρθρο 98,
   Εκτιμώντας τα ακόλουθα:
   
               (1)
            
            
               Το πρωτόκολλο 23 της συμφωνίας τροποποιήθηκε με την απόφαση της Μεικτής Επιτροπής του ΕΟX αριθ. 178/2004, της 3ης Δεκεμβρίου 2004 (1).
            
         
               (2)
            
            
               Για να μπορέσουν η εποπτεύουσα αρχή της ΕΖΕΣ και τα κράτη της ΕΖΕΣ να συμμετάσχουν στις συζητήσεις πολιτικής που διεξάγονται στο πλαίσιο του ευρωπαϊκού δικτύου ανταγωνισμού, που αφορούν στην ανταλλαγή εμπιστευτικών πληροφοριών σύμφωνα με τα άρθρα 81 και 82 της συνθήκης ΕΚ, πρέπει να θεσπισθεί ένα νομικό πλαίσιο που θα επιτρέπει την ανταλλαγή πληροφοριών εμπιστευτικού χαρακτήρα που δεν καλύπτονται ήδη από τη συμφωνία. Για τον λόγο αυτό, θα πρέπει να ενσωματωθεί στο πρωτόκολλο 23 της συμφωνίας ένα νέο άρθρο 1A,
            
         ΑΠΟΦΑΣΙΖΕΙ:
   Άρθρο 1
   Μετά το άρθρο 1 του πρωτοκόλλου 23 της συμφωνίας, παρεμβάλλεται το ακόλουθο άρθρο:
   
      «Άρθρο 1A
      Για να εξασφαλισθεί η ομοιογενής ερμηνεία από την εποπτεύουσα αρχή της ΕΖΕΣ και την Επιτροπή των ΕΚ των άρθρων 53 και 54 της συμφωνίας και των άρθρων 81 και 82 της συνθήκης, είναι δυνατόν να επιτραπεί στην εποπτεύουσα αρχή της ΕΖΕΣ και στις αρμόδιες αρχές των κρατών της ΕΖΕΣ να συμμετάσχουν στις συνεδριάσεις του δικτύου των δημόσιων αρχών που αναφέρεται στην αιτιολογική σκέψη 15 του κανονισμού (ΕΚ) αριθ. 1/2003 του Συμβουλίου, μόνον όσον αφορά τη συζήτηση θεμάτων γενικής πολιτικής. Η εποπτεύουσα αρχή της ΕΖΕΣ, η Επιτροπή των ΕΚ και οι αρμόδιες αρχές των κρατών της ΕΖΕΣ και των κρατών μελών της ΕΚ έχουν την εξουσία να μπορούν να διαθέτουν όλες τις απαραίτητες πληροφορίες για τους σκοπούς διεξαγωγής των εν λόγω συζητήσεων γενικής πολιτικής στα πλαίσια του εν λόγω δικτύου. Οι πληροφορίες που διατίθενται στο εν λόγω πλαίσιο δεν μπορούν να χρησιμοποιηθούν για σκοπούς επιβολής της εφαρμογής. Η συμμετοχή αυτή δεν θίγει τα δικαιώματα συμμετοχής των κρατών της ΕΖΕΣ και της εποπτεύουσας αρχής της ΕΖΕΣ που χορηγούνται στο πλαίσιο της συμφωνίας για τον ΕΟΧ».
   
   Άρθρο 2
   Η παρούσα απόφαση αρχίζει να ισχύει στις 27 Οκτωβρίου 2007, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας (2).
   Άρθρο 3
   Η παρούσα απόφαση δημοσιεύεται στο τμήμα για τον ΕΟΧ και στο συμπλήρωμα για τον ΕΟΧ της Επίσημης Εφημερίδας της Ευρωπαϊκής Ένωσης.
   
      Βρυξέλλες, 26 Οκτωβρίου 2007.
      
         
            Για τη Μεικτή Επιτροπή του ΕΟΧ
         
         
            Ο Πρόεδρος
         
         Stefán Haukur JÓHANNESSON
         
      
   
   
      (1)  ΕΕ L 133 της 26.5.2005, σ. 35.
   
      (2)  Δεν έχουν αναφερθεί συνταγματικές απαιτήσεις.